Mitä jos luotettavuutesi pisteyttäisiin, ja saisit edullisempia lainoja, parempia hotellihuoneita ja vip-kohtelun lentokentällä? Kiinassa tämä on todellisuutta ja ihmiset pitävät siitä

Kiinassa mobiilimaksaminen on kaikkialla, eikä käteistä juuri näe. Se on mahdollistanut myös ihmisten luotettavuuden pisteytyksen. Onko kyseessä dystopia? Ehkä, mutta asia ei todellakaan ole yksinkertainen.

Viime viikolla Suomi kuohui, kun sote-uudistuksesta paljastui uusi tieto: jokainen suomalainen pisteytetään sen mukaan, miten paljon hän rasittaa terveydenhuoltoa.

Isoveljen valvova silmä kurkkii jo! Vai kurkkiiko?

Terveyden ja hyvinvoinnin laitos (THL) julkaisi uutista seuraavana päivänä tiedotteen, jossa se vakuutti muun muassa, että ”THL huomioi voimassa olevan tietosuojalainsäädännön kaikessa toiminnassaan”, ja että ”THL ei ole luomassa uutta rekisteriä eikä tallenna mallin tuottamia yksittäisiä ihmisiä koskevia tietoja”.